open-index/open-wikipedia-markdown huggingface dataset:
Søren Lintrup

**Søren Lintrup** (født 1669 i Lintrup i Jylland, død 13. mars 1731 i København) var en dansk geistlig, pedagog og vitenskapsmann, sønn av presten Jacob Sørensen (d. 1678), og svigersønn til biskop i Bjørgvin Niels Randulf (1630—1711).

Den unge Lintrup la tidlig ypperlige evner for dagen og ble student fra Kolding Skole 1686. I København kom han snart i huset til hoffprest, Hector Gottfried Masius. Her bodde det også en hel del andre unge mennesker, og her både underviste han og var selv elev. Ved de daglige sammenkomstene behandlet de alle slags litterære spørsmål, og beboerne fikk god anledning til å øve seg i forskjellige språk som tysk, fransk så vel som latin.

I virksomhet og natur tilhørte Lintrup helt det «lærde tidsrom». Han satt inne med en stor kunnskapsfylde i teologi og filologi, som han fikk mulighet til å fremlegge i polemiske skrifter, disputaser og som utgiver av andres arbeider. Mot slutten av oppholdet hans ved Universitetet i København, tok han i mai 1696 magistergraden og var allerede utnevnt til professor i teologi, da han ble kalt til rektorstillingen ved Bergen katedralskole. I Bergen giftet han seg med biskopens datter Marie Randulf (d. 1754 i Roskilde) og arbeidet for å bringe Katedralskolen fremover. 

Elevene, med blant andre Ludvig Holberg, strømmet til skolen for å delta i latindisputereøvelser, dogmatiske emner ble innført, og historier om disse skoledisputaser ble registrert i det utsendte litterære tidsskriftet *Nova litteraria maris Balthici* fra Lübeck. Selv musikkøvelsene ble svært fremelsket ved skolen, og dramatiske konserter ble oppført av skolens elever i Domkirken, og disse vant i høy grad borgernes gunst. 

Da det den 19. mai 1702 raste en forferdelig bybrann i Bergen, der omtrent hele byen ble lagt i aske og med det Katedralskolen med alle Lintrups bøker og håndskrifter, vendte han tilbake til København. Her fikk han som Regensens *prost* samlet de flittigste og flinkeste unge rundt seg til et litterært selskap (*Societas litteraria indagantium*), hvor det ble oppleste, forsvart og kritisert skrifter om alskens ting. I 1716 kunne Lintrup endelig få legge sine kunnskaper for dagen fra den teologiske lærestol. 

I 1720 blev han kalt til biskop i Viborg, en virksomhet som på ingen måter tiltalte ham. Ved å stille seg imøtekommende overfor Frederik IVs ekteskap med Anna Sophie Reventlow lykkes det ham fire år senere å få stillingen som kongelig skriftefar, en stilling han igjen mistet til Johan Frauen ved Christian VIs tronebestigelse.

## Referanser


## Kilder
* 

## Eksterne lenker
*
Bäsksjöfunnet

**Bäsksjöfunnet** (svensk: *Bäsksjöfyndet*) er et samisk depotfunn som ble gjort i 1931 på den vestre siden av Bäsksjön i Vilhelmina kommune, 25 kilometer nordøst for administrasjonssenteret Vilhelmina.

Depotfunnet omfattet bein, reinhorn og en rekke mindre metallgjenstander (spenner, hengekors, fragmenter av tinn- og bronseblekk), glassperler og tre sølvmynter. Myntene kom fra henholdsvis Sverige, Danmark og Tyskland og var preget på 1100- og 1200-tallet. På stedet skal det ha vært spor etter ild og i nærheten skal det ha stått en sejtelignende stein (sieidi).

## Referanser
Alna nord

**[[Bydel Alna|Alna]] nord** er et næringsområde som ligger sentralt i Groruddalen i Oslo, ved Alnabruterminalen og Alna stasjon. Av bedrifter som har sine anlegg her, kan nevnes Norsk Medisinaldepot, Hennes & Mauritz, Motek og Sentraldistribusjon. Området utvikles av Aspelin Ramm og Rom Eiendom, som har tomt for ytterligere ett større bygningskompleks.
Fridericianum

**Fridericianum** også kalt **Kunsthalle Fridercianum** er et museumsbygg i Kassel. Bygningen ble fullført 1779 og regnes dermed som den første bygning oppført som museum. Forøvrig er museet også ett av de første offentlige museer på det europeiske kontinent. Museet inneholdt ved åpningen kunstsammlingen til den hessiske landgreven Friedrich II av Hessen-Kassel og det fyrstelige bibliotek. Fra 1955 har Fredericianum vært senter for den femårlige utstillingen for samtidskunst documenta. Bygningen finnes på Friedrichsplatz i Kassel, mellom den opprinnelige gamleby og bydelen Oberneustadt.

## Eksterne lenker
*
Senere Liang

**Senere Liáng** (tradisjonell kinesisk: 後凉; forenklet kinesisk: 后凉; hanyu pinyin: *Hòuliáng*) regnes som et av sekstenkongerikene i Kinas historie, grunnlagt av Lǚ-familien av dǐ-etnisiteten. Det eksisterte samtidig med  Jìn-dynastiet i Sør-Kina. Alle Hòuliángs herskere erklærte seg for *Tiānwáng* (天王), "Himmelsk konge."

## Hòuliángs herskere

## Litteratur
* Thomas J. Barfield: *The Perilous Frontier: Nomadic Empires and China.* Blackwell, Cambridge (MA)/Oxford 1989
* Albert E. Dien: *Six Dynasties Civilization.* Yale University Press, New Haven/London 2007.
* David A. Graff: *Medieval Chinese warfare, 300–900.* Routledge, London o. a. 2002
A Taste of Honey (sang fra 1960)

**«A Taste of Honey»** er en sang som ble skrevet av Bobby Scott og Ric Marlow. Scott ga ut albumet *A Taste of Honey* i 1960 som inneholdt «A Taste of Honey (First Act Theme», «A Taste of Honey (Refrain)» og «A Taste of Honey (Closing Theme)». Sangen ble opprinnelig skrevet for Broadway utgaven av *A Taste of Honey* i 1960. Opprinnelige var det et engelsk teaterstykke fra 1958.

Lenny Welch var den første som ga ut en versjon med sangtekst. Hans singel ble utgitt 17. september 1962. På plateetiketten blir også Lee Morris kreditert sammen med Bobby Scott og Ric Marlow. Hvorvidt dette skyldes at han skrev teksten, er uklart siden andre artister kun har kreditert Scott og Marlow. Dette gjelder både de som har sangtekst med i versjonen og de som spiller sangen instrumentalt.

## The Beatles' versjon

Paul McCartney var den i The Beatles som var opptatt av såkalte standardlåter, og «A Taste of Honey» ble lagt til i gruppens repertoar i 1962 og 1963. I likhet med Welchs versjon, gikk versene i valsetakt, mens de la om takten i mellomversene.

Dobbeltalbumet *[[Live! at the Star-Club in Hamburg, Germany; 1962]]* (utgitt 1977) inneholder et opptak fra 31. desember 1962 hvor de spilte i Hamburg. Arrangementet ble beholdt da de spilte den inn 11. februar 1963 i Abbey Road Studios. Etter fem tagninger, ble det bestemt at McCartney skulle legge på sin stemme en gang til på mellomversene. Gruppens innspilling ble først utgitt 22. mars 1963 på deres britiske debutalbum Please Please Me. I USA ble den først utgitt 22. juli 1963 på albumet *[[Introducing The Beatles]]*.

### Personell

*Paul McCartney: bass, vokal
*John Lennon: elektrisk gitar, kor
*George Harrison: elektrisk gitar, kor
*Ringo Starr: trommer

### «A Taste of Honey» versjoner fremført av The Beatles i BBC Radio

Versjonen som ble innspilt 10. juli 1963 ble utgitt i 1994 på *[[Live at the BBC]]*.
 Versjon 2/3/4/7 har havnet på diverse bootlegs.

## Herb Alperts versjon
Herb Alpert ga ut sin instrumentale versjon av «A Taste of Honey» som både A-side singel og på albumet *Whipped Cream and Other Delights* i 1965. Singlen nådde 7.-plass på Billboard Hot 100.

## Barbra Streisands versjon
Barbra Streisand sang låten i et kabaretnummer i 1962, og spilte den inn for debutalbumet *[[The Barbra Streisand Album]]* i 1963. Platen vant en Grammy Award for årets album.

## Referanser
Høybyveien

**Høybyveien** (1–69, 12–74) er en vei på Veienmoen i tidligere Norderhov kommune. Veien starter ved krysset mot Ringveien og strekker seg over Veienmoen mot Riperbakken og Helgeshaugen. Høybyveien har villabebyggelser langs begge sider og i hele sin utstrekning. Fra Høybyveien er det i tillegg adkomst til veiene Veienmoen, Vestliveien, Jordbruveien, Furulundveien, Johnsebakken og Vinteroveien.

En del av Høybyveien var i historisk tid en kort strekning på stamveien mellom Hønefoss og Drammen.

## Bildegalleri

Høybyveien, Hønefoss.jpg|Vestdelen av Høybyveien.
Høybyveien 16B og 16C, Hønefoss.jpg|Høybyveien 16B og 16C.
Høybyveien 12, Hønefoss.jpg|Høybyveien 12.
Høybyveien 9B, Hønefoss.jpg|Høybyveien 9B.


## Se også
* Ringveien 
* Vinteroveien
* Riperbakken

## Referanser
Ottoneum

**Ottoneum** i Kassel er den tidligst oppførte faste teaterbygning i Tyskland og blir idag benyttet som naturvitenskapelig museum. Bygningen brukes også som utstillingslokale under den femårlige utstilling av samtidskunst, documenta.

Ottoneum ble oppført 1603-1606 av landgreve Moritz av Hessen-Kassel og fikk navn etter hans yndlingssønn Otto. Bygningen finnes i Kassels indre by, i Sternweg, like ved Fredericianum og Staatstheater Kassel. Bygningen ble sterkt skadet under bombing 22. og 23. oktober 1943. 

Blant de viktigste objekter i den faste utstillingen er det fire hundre år gamle herbariet til Caspar Ratzenberger, som regnes som det eldste i Europa i sitt slag. Her finnes også verdens første Xylothek (trebibliotek), samlet av Carl Schildbach og den såkalte Goethe-elefanten, Tysklands eldste eksemplar av et utstoppet, stort pattedyr.

## Eksterne lenker
*
Liste over Balikpapans bydeler

Balikpapan fikk dagens inndeling i 27 bydeler fra og med 1. januar 2004. 

## Bydelene i dag

Listen nedenfor angir navn, folketall (per 1. januar 2012), areal og bydelsnummer for de enkelte bydelene. Balikpapan hadde 639 031 innbyggere per denne datoen.

## Referanser


## Kilder
* Balikpapan kommune, Utviklings- og kompetanseetaten.
Vinteroveien

**Vinteroveien** er en vei i tidligere Norderhov kommune. Veien begynner med jernbaneundergangen under Hønefoss stasjon, i krysset mot Soknedalsveien, og strekker seg opp mot Høybyveien på Veienmoen. Første del av veien preges naturlig nok av jernbanen, mens veistrekningen opp mot Veienmoen preges av eldre villabebyggelser. Jernbaneundergangen er lysregulert, fordi den bare har ei kjørefil.

Fraksjoner av veien henger ikke naturlig sammen med strekningen som er beskrevet, men har kun adkomst fra Høybyveien. Dette gjelder husnummer fra nr. 40 og oppover.

## Se også
* Soknedalsveien
* Høybyveien
Johnsebakken

**Johnsebakken** (tidligere også kalt *Barbroen* og *Barbrobakken*) er en kort bakke som strekker seg fra Ringveien og opp til Høybyveien på Veienmoen. Bakken er ikke lenger farbar for motoriserte kjøretøy.

I tidligere tider var Johnsebakken en del av stamveien mellom Hønefoss og Drammen. Den var farbar med bil til langt ut på 1960-tallet. Før Ringveien ble anlagt var den en del primærveien opp til Veienmoen fra sør, via Myrveien.

## Se også
* Ringveien 
* Høybyveien
* Myrveien

## Referanser


## Eksterne lenker
* Wikimapia - Johnsebakken
Myrveien

**Myrveien** (2–32, 5–29) er en vei i tidligere Norderhov herredskommune som er oppkalt etter området den ligger i, **Myrene** eller **Myra**. Myrene tilhørte opprinnelig Kvernbergsunds-Ødegaarden, i likhet med Helgesbråten og de østre og sørlige delene av Veienmoen. Området ligger mellom Randsfjordbanen og Veienmoen og det er tilkomst dit fra Ringveien via Askveien.

Veien er i dag en blindvei. Tidligere var det mulig å ta seg til og fra Hvelven over en planovergang på Randsfjordbanen. Veien var opprinnelig forbundet med Veienmoen via Johnsebakken (som imidlertid ble kalt «Barbroen» av folk som bodde der), som lenge var farbar med både hest og kjerre og bil. Denne bakken er imidlertid nå kun en sti. Imidlertid var det tidligere en hovedvei inn til byen fra Hvelven og Tolpinrud, via den beryktede Riperbakken, der den endte opp i Stabells gate ved hotellet vi i dag kjenner som Grand Hotel, men som tidligere het Jernbanehotellet. Denne muligheten er imidlertid nå stengt for all ferdsel.

En liten avstikker midt på veistrekningen stikker opp mot krysset mellom Johnsebakken og Ringveien. Strekningen mellom Johnsebakken og Askveien var i tidligere tider en del av stamveien mellom Hønefoss og Drammen.

## Se også
* Ringveien 
* Johnsebakken
* Askveien

## Referanser
Furulundveien

**Furulundveien** (1–13, 4–14) er en kort blindvei i tidligere Norderhov kommune. Veien ligger på Veienmoen og strekker seg i en bue vestover og nordover fra Høybyveien. Den ender opp i en snuplass på høyden over Storskjæringa og Bergensbanen. Veien er preget av eldre villabebyggelse på begge sider. Eiendommene i øst og nord har utsikt over Hønefoss stasjon og de nordlige områdene av Hønefoss. Eiendommene i vest har utsikt mot de vestlige områdene av Veienmarka og det sørlige Heradsbygda.

## Se også
* Høybyveien

## Referanser
Jores Okore

**Tetchi Jores Charlemagne Ulrich Okore** (født 1992) er en ivorianskfødt dansk fotballspiller som er klubbløs.

Han har tidligere spilt for blant annet FC Nordsjælland, Aston Villa, FC København og AaB. Han var også en del av Danmarks tropp under EM i fotball 2012.

## Klubbkarriere
Okore begynte sin fotballkarriere hos Boldklubben af 1893 (B93) i 2000. Han meldte deretter overgang til FC Nordsjælland i 2007, hvor han ble kaptein for klubbens juniorlag. Okore fikk sin seriedebut for FCN den 3. april 2011 i kampen mot AC Horsens, hvor han kom inn som innbytter for Michael Parkhurst. Han fortsatte å få spilletid til fordel for nevnte Parkhurst, og endte opp med elleve seriekamper ved slutten av 2010/2011-sesongen. I juni 2011 skrev han under på en fireårskontrakt med klubben, og ble offisielt tatt opp som en del av førstelaget i forkant av 2011/2012-sesongen.

Sommeren 2013 signerte han for Aston Villa. Okore fikk sin Premier League-debut mot Chelsea den 21. august 2013.

## Landslagskarriere
Okore fikk sin landslagsdebut for  i en vennskapskamp mot  den 11. november 2011, hvor han kom inn som innbytter for lagkameraten Andreas Bjelland i andre omgang. Han ble siden tatt ut i den danske troppen til EM i fotball 2012 i Polen og Ukraina av landslagstrener Morten Olsen.

## Meritter
;FC Nordsjælland
* Superligaen (1): 2011/2012
* Landspokalturneringen (1): 2010/2011

## Referanser


## Eksterne lenker
*
Tonje Anderson Olsen

**Tonje Anderson Olsen** (født 30. desember 1969) er en norsk lokalpolitiker fra Høyre. Hun var ordfører i Enebakk kommune i Akershus fra 2011 til 2015.

## Referanser


## Eksterne lenker
*
George Saitoti

**George Saitoti** (født 3. august 1945, død 10. juni 2012) var en kenyansk politiker, forretningsmann, matematiker og økonom med utdannelse fra Storbritannia. I løpet av sin politiske karriere hadde han flere viktige poster i den kenyansk regjeringen, og var blant annet landets Kenyas visepresident fra 1989 til 2002 (med et avbrekk fra 1997 til 1999), Kenyas finansminister fra 1983 til 1988, Kenyas utdanningsminister fra 2003 til 2008 og Kenyas sikkerhetsminister fra 2008 til han døde i 2012. Han var også formann for Party of National Unity (PNU) fra 2008 til sin død i 2012.

Som økonom var han styremedlem i Verdensbanken og Det internasjonale pengefondet i 1990–1991, og var også president for ACP-gruppa i 1999–2000 under forhandlingene for Cotonou-avtalen, som erstatta Lomé-konvensjonen, og gjelder handel mellom ACP-landene og Den europeiske union. Saitoti forlot KANU og blei en av hovedfigurene i forhandlingene som førte fram til «NARC-revolusjonen» i 2002. Som sikkerhetsminister og fungerende utenriksminister hadde Saitoti oppsyn med Kenyas intervensjon i Somalia for å bekjempe Al-Shabaab-styrkene som del av Den afrikanske unions innsats for å stabilisere Somalia.

Saitoti planla også å stille som presidentkandidat i valget i 2013.

Saitoti døde 66 år gammel den 10. juni 2012 kl. 09.00 lokal tid, da helikopteret han og visesikkerhetsminister Joshua Orwa Ojode satt i eksploderte og styrtet i Kibiku-området i Ngong i Nairobi.

## Referanser
Storheikkilä observatorium

**Storheikkilä observatorium** (finsk: *Iso-Heikkilän tähtitorni*) er et astronomisk observatorium i bydelen Storheikkilä (finsk: *Iso-Heikkilä*) i Åbo.
Det ble bygget i 1935–1936 og drevet av Åbo universitet frem til 1972. Observatoriet eies nå av Åbo by og drives av åboavdelingen av Astronomiska föreningen Ursa.

Observatoriet inneholder et 13 og 15 cm teleskop konstruert av Yrjö Väisälä, og et 19 cm Schmidt-Väisälä-kamera. Tidligere var et 50 cm kamera plassert i kuppelen, men dette ble flyttet til Pemar i 1963.

Observatoriet i Storheikkilä var Åbo universitetsobservatorium frem til 1952. Det ble drevet av Väisäläs forskningsgruppe. Observatoriet ligger i utkanten av Åbo sentrum. Ettersom byen vokste med tiltagende lysforstyrrelser ble universitetets observatorium flyttet i 1952 til et nytt anlegg i Tuorla i S:t Karins.
Bjørn Holum

**Bjørn Holum** (født 1957) er en norsk kulturarbeider og amatør-(bass)sanger. Han har bakgrunn fra bl.a. Det Norske Kammerkor og SKRUK. Han medvirket i 2023 til jubileumsboka *På reise med SKRUK gjennom 50 år*. Han har vært musikalsk leder for «Tolvtetten» og for «5 damer med mannskor».

Han var leder for vokalgruppen «Blåtur», og han hadde ideen til albumet *[[Alle gjør det]]* (Kirkelig kulturverksted 2004) med koret og Jan Eggum.

Holum har vært delaktig i Herøyspelet Kongens Ring siden starten i 1992 som forteller og tilrettelegger.

Jobbet i Herøy kommune som kulturkonsulent (fra 1988) og senere (fra 2013) som ansvarlig for Fosnavåg konserthus og kino. Jobbet som kulturhusleder i Ørsta i 2005–2013.

## Referanser


## Eksterne lenker
* 
* 
*
Lasse Schöne

**Lasse Schøne** (født 1986) er en dansk fotballspiller som spiller for den nederlandske klubben NEC Nijmegen.

Han har tidligere spilt for ,  og NEC Nijmegen, og var også en del av Danmarks tropp under EM i fotball 2012.

## Klubbkarriere
Schøne begynte sin fotballkarriere som ungdomsspiller hos , men dro i 2002 til Nederland for å spille ungdomsfotball for SC Heerenveen. Her tilbragte han fire år uten å få spille noen seriekamper i Eredivisie for førstelaget.

### De Graafschap
I 2006 dro han derfor videre til De Graafschap i Eerste Divisie. I hans første sesong for klubben hjalp han De Graafschap med å vinne opprykk til Eredivisie, og på sine to sesonger for klubben scoret han totalt 12 mål på 70 kamper.

### NEC Nijmegen
Sommeren 2008 signerte han under på en kontrakt med NEC Nijmegen. Han scoret blant annet det avgjørende målet i gruppespillkampen mot  under UEFA-cupen 2008/09 i desember 2008, som bidro til at NEC kvalifiserte seg til første utslagsrunde. Totalt fikk han over 120 seriekamper og over 20 seriemål for NEC frem til 2012.

### Ajax
I april 2012 ble det klart at Schøne hadde signert under på en treårskontrakt med den nederlandske storklubben  på en fri overgang. Han ble dermed den 21 danske som har akslet den hvite og røde Ajax-drakten gjennom tidene.

## Landslagskarriere
Schøne fikk sin landslagsdebut for  i en vennskapskamp mot  den 12. august 2009 (1–2), hvor han kom inn som innbytter og scoret Danmarks eneste mål under ett minutt etter at han kom inn på banen. Han ble siden tatt ut i den danske troppen til EM i fotball 2012 i Polen og Ukraina av landslagstrener Morten Olsen.

Han ble tatt ut i s tropp til VM i fotball 2018 i Russland.

Den 12. august 2021 ga han seg på landslaget.

## Referanser


## Eksterne lenker
*
Theodor Gebre Selassie

**Theodor Gebre Selassie** (født 24. desember 1986 i Třebíč i Tsjekkoslovakia) er en tsjekkisk fotballspiller som spiller for Slovan Liberec. 

Han ble hentet fra tsjekkiske Slovan Liberec til Werder Bremen i juni 2012.

Hans far er av etiopisk herkomst og kom til Tsjekkia på den tiden da både Etiopia og Tsjekkia var under kommunistisk styre, hans mor er tsjekkisk. Hans søster Anna spiller for Tsjekkia på landslaget i håndball.

## Landslaget
Gebre Selassie ble i mai 2011 med på det tsjekkiske landslaget i fotball og deltar under EM i fotball 2012. Han debuterte for  den 4. juni 2011 mot . Kampen endte 0–0. Theodor Gebre Selassie var den første med afrikansk opprinnelse som spilte på det tsjekkiske landslaget.

Han ble tatt ut i s EM-tropp til EM i Frankrike 2016.

## Referanser


## Eksterne lenker
* 

* Theodor Gebre Sellasie stats and photos på Slavia Prahas hjemmeside
* Theodor Gebre Sellasie stats and photos på Vyscosinas hjemmeside
* Statistikk
Mathieu Debuchy

**Mathieu Debuchy** (født 1985) er en fransk tidligere fotballspiller.

Han spiller også på det franske landslaget. Hans posisjon høyreback.

## Klubbkarriere
Han begynte sin karriere i den franske klubben Union Sportive Frétin, som tilhører hans hjemby. Etter dette begynte han for laget  i en alder av åtte år. Etter å ha spilt i lagets ungdomsdivisjon i ti år ble han oppgradert til seniorlaget for 2003/2004-sesongen. Debuchy fikk nummeret 33 og hans profesjonelle karriere begynte den 31. januar 2004 når han spilte sin første kamp mot , hvor Lille vant 1-0. Debuchy spilte totalt fem andre kamper den sesongen.

Neste sesong byttet han til draktnummer to, og denne sesongen økte hans aktivitet i klubben. Han deltok også dette året i Mesterligaen. Debuchy skadet kneet sitt i en kamp mot  den 26. mars 2006. Skaden var så alvorlig at han ikke spilte fotball de neste seks månedene. Debuchy returnerte til fotballen og spilte frem til 30. desember 2012 for Lille. 
Den 30. desember 2012 ble overgangen til  så å si klar. Han ble presentert som spiller for Newcastle med en gang overgangvinduet åpnet i januar 2013.

Den 17. juli 2014 signerte Debuchy for .

## Referanser


## Eksterne lenker
* 
* LFP profil 
* Sports Illustrated Profil 
* Lille OSC Profil
Jordbruveien

**Jordbruveien**(1–5, 4) er en kort blindvei i tidligere Norderhov kommune. Veien ligger på Veienmoen og strekker seg nordover fra krysset Høybyveien/Vestliveien. Den ender opp på høyden over Storskjæringa og Bergensbanen. Veien har noen få eldre villaer på begge sider.

## Se også
* Høybyveien

## Referanser
Vestliveien

**Vestliveien** er en kort blindvei i tidligere Norderhov kommune. Veien ligger på Veienmoen og strekker seg ned mot et lite platå under Veienmoen, fra krysset Høybyveien/Jordbruveien. Den ender opp ved Storskjæringa og Bergensbanen. Veien har eldre villabebyggelser på begge sider.

## Se også
* Høybyveien
Veienmoen (Ringerike)

**Veienmoen** er en kort blindvei i tidligere Norderhov kommune. Veien starter fra Høybyveien og ligger på Veienmoen. Det er en intern vei på et byggefelt (*Veienmofeltet*), som for det meste består av 4-mannsboliger over to plan som ble bygget på 1970-tallet. Deler av byggefeltet gikk i tidligere tider under tilnavnet *Tatermoen*. Dette har sammenheng med at reisende i gamle dager ofte kamperte på ei lita slette i skogen (den såkalte *Ringenskogen*), som sto der før byggefeltet ble anlagt. Veien ligger cirka 135 meter over havet.

## Se også
* Høybyveien

## Referanser
Nordlige Liang

**Nordlige Liáng** (hanzi: 北凉; hanyu pinyin: *Běiliáng*) regnes som et av sekstenkongerikene i Kinas historie, grunnlagt av den xiongnuiske Jǔqú-familien, som opprinnelig innsatte den hànkinesiske embetsmannen Duan Ye som konge, men som i 401 styrtet ham og overtok styret selv.

Alle Xīliángs herskere erklærte seg for Wáng (王), «Konge». Nordlige Liáng var en vasallstat først under Sener Qin og siden under Jìn, Wei og Liu Song.

De fleste historikere regner med at Nordlige Liáng gikk under i 439, da riket hovedstad Guzang (姑臧; i dagens Wuwei i Gansu) ble inntatt av styrker fra Det nordlige Weidynasti og det konge Juqu Mujian ble tatt til fange. Enkelte regner riket opprettet av hans brødre Juqu Wuhui og Juqu Anzhou, som i spissen for rester av Nordlige Liáng bosatte seg i Gaochang (高昌; i dag i Turfan i Xinjiang), som en fortsettelse av Nordlige Liáng. Disse regner med at Nordlige Liáng gikk under i 460, da Gaochang ble inntatt av Rouran og gjort til dets vasall. Restene av Jǔqú-familien ble myrdet.

Det var under Nordlige Liáng at første buddhistiske huletemplene ble bygd i Gansu. To to mest berømte av disse er Tiandishan («Det himmelske stigefjellet»), som var sør for hovedstaden ved Yongcheng, og Wenshushan ("Mañjuśrīfjellet"), som var halvveis mellom Yongcheng og Dunhuang. Maijishan ligger mer eller mindre på en av hovedveiene som forbinder Kina og Sentral-Asia (omtrent 240&nbsp;km vest for dagens Xi'an), rett sør for Wei He. Den hadde også den fordel at den lå ikke langt fra hovedveien fra Chengdu sør til India.

## Běiliángs herskere

## Litteratur
* Thomas J. Barfield: *The Perilous Frontier: Nomadic Empires and China.* Blackwell, Cambridge (MA)/Oxford 1989
* Albert E. Dien: *Six Dynasties Civilization.* Yale University Press, New Haven/London 2007.
* David A. Graff: *Medieval Chinese warfare, 300–900.* Routledge, London o. a. 2002
Veienkroken

**Veienkroken** er en kort blindvei på Ringen i tidligere Norderhov kommune. Veien starter fra Ringveien og ligger på lengst sørvest på Veienmoen, i et område som tidligere gikk under navnet *Ringenskauen*. Området har utsikt til Tolpinrud. Veien preges av moderne, større villahusbebyggelse. Bebyggelsen er nabo med Veienmofeltet, som har avkjøring fra Høybyveien.

## Se også
* Ringveien

## Eksterne lenker
*
Nicklas Pedersen

**Nicklas Pedersen** (født 1987) er en dansk fotballtrener og tidligere fotballspiller som er hovedtrener for HB Køge.

Han har tidligere spilt for Herfølge Boldklub, FC Nordsjælland og FC Groningen. Pedersen var også en del av Danmarks tropp til EM i fotball 2012.

## Klubbkarriere
Pedersen begynte sin fotballkarriere hos Herfølge Boldklub i dansk 1. divisjon i 2004. Etter å ha spilt over 40 seriekamper og scoret 18 mål fordelt over tre sesonger meldte han overgang til hardtsatsende FC Nordsjælland i september 2007. Her fikk han sitt definitive gjennombrudd, og noterte seg for syv mål på 26 kamper i Superligaen.

Hans spill hos FCN gjorde at den nederlandske klubben FC Groningen bestemte seg for å legge inn et bud på 2,2 millioner euro, og i januar 2009 skrev Pedersen under på en kontrakt med klubben.

## Landslagskarriere
Pedersen fikk sin landslagsdebut for  i en vennskapskamp mot  den 11. august 2010 (2–2). Han ble siden tatt ut i den danske troppen til EM i fotball 2012 i Polen og Ukraina av landslagstrener Morten Olsen.

## Referanser


## Eksterne lenker
*
Hvelven

**Hvelven** (1–89, 2–34) er en kort blindvei i tidligere Norderhov kommune. Veien ligger på mellom Helgesbråten og Tolpinrud, og strekker seg i en bue fra krysset Askveien/Myrveien mot Storelva i sør. Den ender opp i en barnehave og Hvelven omsorgssenter, som eies av Ringerike kommune. Det ble skilt ut fra den gamle storgården Veien (gnr. 49). Området preges ellers av eldre villabebyggelse.

Et nytt boligfelt (sameie) har vært under oppføring i starten av Hvelven. Det og veien inne på dette området har fått navnet Hvelvenkroken. Hvelvenkroken består av moderne småhusbebyggelse med rekkehus, 2-mannsboliger, 4-mannsboliger og 8-mannsboliger, i alt 58 boenheter.

## Bildegalleri

## Se også
* Askveien
* Helgesbråten
* Tolpinrud

## Referanser
Hvelvenkroken

**Hvelvenkroken** (1–99, 2–18) er en kort blindvei og et nytt boligfelt (2012) i tidligere Norderhov kommune, nå Ringerike. Området, som ligger i tilknytning til Hønefoss (med gangavstand til sentrum), har tilkomst via Askveien og Hvelven. Det består av moderne småhusbebyggelse med rekkehus, 2-mannsboliger, 4-mannsboliger og 8-mannsboliger, i alt 58 boenheter.

## Bildegalleri

Fellesområde ved Hvelvenkroken, Hønefoss.jpg|Fellesområde.
Hvelvenkroken 7-21, Hønefoss.jpg|Hvelvenkroken 7-21.
Hvelvenkroken 51-57, Hønefoss.jpg|Hvelvenkroken 51-57.
Hvelvenkroken 61-77, Hønefoss.jpg|Hvelvenkroken 61-77.


## Se også
* Hvelven
* Askveien
* Helgesbråten
* Tolpinrud

## Referanser
Joseph Sinde Warioba

**Joseph Sinde Warioba** (født 1940) er en tanzaniansk politiker som var landets visepresident og statsminister fra 1985 til 1990. Han er for tiden dommer
i East African Court of Justice, den juridiske delen av Det østafrikanske fellesskap (EAC), og formann for Den tanzanianske grunnlovskommisjonen.

Warioba blei født i Bunda i Tanganyikaterritoriet (dagens Tanzania). Han fullførte utdannelsen sin ved Universitetet i Øst-Afrika i Dar-es-Salaam i 1966. Fra 1966 til 1968 var han statsadvokat i Dar-es-Salaam, og fra 1968 til 1970 var han rådgivende advokat for byrådet i Dar-es-Salaam. I 1970 avla han eksamen ved Haags folkerettsakademi, og fra 1976 til 1983 var han generaladvokat for Tanzania. Fra 1983 og til 1985, da han ble valgt som statsminister, var han justisminister.

Etter at hans statsministerperiode var over var han dommer i Den internasjonale havrettsdomstolen i Hamburg i Tyskland fra 1996 til 1999. I 1996 oppnevnte president Benjamin Mkapa ham til Presidentkommisjonen mot regjeringskorrupsjon, bedre kjent som Wariobakommisjonen.

Warioba ble oppnevnt til leder for Samveldets observatørgruppe under valget i Nigeria 2007. Warioba sa at valget var et positivt framskritt, men at det var enkelte uregelmessigheter.

## Referanser
Niki Zimling

**Niki Dige Zimling** (født 1985) er en dansk tidligere fotballspiller. Han har tidligere spilt for Brøndby IF, Esbjerg fB, Udinese Calcio og NEC Nijmegen. Zimling var også en del av Danmarks tropp under EM i fotball 2012.

## Klubbkarriere
Zimling begynte sin fotballkarriere som ungdomsspiller hos AB 70, Tårnby Boldklub, Fremad Amager og Kjøbenhavns Boldklub før han dro videre til ungdomsakademiet hos Brøndby IF. I januar 2003 ble han tatt opp på førstelaget, og i april samme år spilte han sin første seniorkamp i en cupkamp mot AaB Fodbold. I de neste to sesongene spilte han 25 kamper og scoret ett mål. Sommeren 2005 meldte han overgang til serierivalen Esbjerg fB, hvor han etablerte seg på førstelaget og spilte over 80 seriekamper for klubben.

### Udinese
Da hans kontrakt med Esbjerg gikk ut i desember 2008 ønsket Zimling å spille utenlands. Han dro deretter til Italia, hvor han skrev under en kontrakt med Udinese Calcio. Her fikk han problemer med å etablere seg, og fikk kun fem kamper på to år. I juni 2010 ble han lånt ut til den nederlandske klubben NEC Nijmegen.

### Club Brugge
I slutten av mai 2011 ble Zimling solgt fra Udinese til den belgiske klubben Club Brugge, hvor han skrev under på en fireårskontrakt på en overgangssum verdt €500 000 euro.

## Landslagskarriere
Zimling fikk sin landslagsdebut for  i en vennskapskamp mot  den 6. februar 2008 (2–1), hvor han kom inn som innbytter for Daniel Jensen. Han ble siden tatt ut i den danske troppen til EM i fotball 2012 i Polen og Ukraina av landslagstrener Morten Olsen.

## Referanser


## Eksterne lenker
* 
*  Footballdatabase.eu – Player, Niki Zimling – Spillerprofil
*  National-football-teams.com – Niki Zimling – Spillerprofil
Song Yo-chan

**Song Yo-chan** (hangul: , hanja: , født 13. februar 1918 i Cheongyang, død 18. oktober 1980 i Chicago) var en sørkoreansk offiser, politiker og industrileder. Han ble kalt «Tigeren» på folkemunne.

Han hadde militær utdannelse fra Korea, og studerte også engelsk. Senere studerte han økonomi og statsvitenskap ved George Washington University i USA. Song oppnådde grad av generalløytnant i Sør-Koreas hær.

I 1960 nektet general Song å bistå politiet i å slå ned et studentopprør, erklærte unntakstilstand i landet, og tvang president Syngman Rhee til å gå av. Song deltok også i militærkuppet ledet av generalmajor Park Chung-hee våren 1961. Song fikk en fremskutt rolle under det nye regimet som statsminister (ledende minister) fra juli 1961 til juni 1962, utenriks- og handelsminister fra juli til oktober 1961 og formann i Rådet for økonomisk planlegging fra mars til juni 1962. Han trakk seg fra regjeringen over spørsmålet om valutareform. Han ble nominert som presidentkandidat for Det liberal-demokratiske parti i 1963, støttet av moderate militære ledere, men ble utmanøvrert av general Park og trakk seg før valget.

Song ble deretter direktør for det store statseide jern- og stålverket i Incheon.

Han døde i 1980 i Chicago, hvor han var til behandling for nyresykdom.

## Referanser
Svenskehølet

**Svenskehølet** er et myrområde i Bærum, like øst for Østernvann.

Lokale sagn fortaller at bøndene i Bærum gjemte seg her da svenskekongen Karl XII dro igjennom området våren 1716. Svenskene hadde rasert mange gårdsbruk i området, spesielt i Lommedalen, og bøndene skal ha tatt med seg folk og fe hit for å slippe unna svenskene. Området fikk dermed navnet *Svenskehølet*, og tjener som et lokalt minnesmerke over den store nordiske krig.

## Kilder
*Christensen, Trygve (1999). *Bærumsmarka før og nå : med området Kolsås-Dælivann*. Gyldendal. ISBN 82-992916-2-3
Ben Quayle

**Benjamin Eugene «Ben» Quayle** (født 5. november 1976 i Fort Wayne i Indiana) er en amerikansk advokat, forretningsmann og republikansk politiker. Han var valgt til Representantenes hus fra Arizonas 3. distrikt 2011–2013.

Han er sønn av USAs tidligere visepresident Dan Quayle og Marilyn Quayle (født Tucker). Han ble født tre dager etter at faren ble valgt inn i Representantenes hus for første gang. Som barn besøkte han og familien ofte president Ronald Reagan i Det hvite hus. Faren var visepresident under George H.W. Bush fra 1989 til 1993.

Ben Quayle har collegeutdannelse i historie fra Duke University fra 1998 og kandidatutdannelse i jus fra Vanderbilt University fra 2002. Quayle var advokat og partner i to advokatfirma før han etablerte Tynwald Capital, der han ble administrerende direktør. Selskapet spesialiserer seg på etablering og overdragelse av småbedrifter. Quayle har også vært involvert i APG Security, som tilbyr sikkerhetstjenester for bedriftsmarkedet.

I 2010 ble Ben Quayle innvalgt i Representantenes hus for Arizonas 3. distrikt. Han var formann i Forsknings-, romfarts- og teknologikomiteens underkomité for teknologi og innovasjon. I 2012 rangerte *National Journal* ham blant de mest konservative medlemmene av Representantenes hus. Han har blitt tildelt priser av National Taxpayers Union, United States Chamber of Commerce og Club for Growth. En revidering av valgdistrikter gjorde at Quayle tapte mot sittende representant David Schweikert i det republikanske primærvalget i Arizonas 6. distrikt høsten 2012.

Etter at han gikk ut av Kongressen har han vært lobbyist.

## Referanser


## Eksterne lenker
* 
*
Hellway to High

***Hellway to High*** er et studioalbum fra det norske boogierock-bandet Backstreet Girls.

Plata ble utgitt på CD av FaceFront i 1999, og LP av Kick Me Records i 2008. LP-en kom i 2 forskjellige farger: svart og rød vinyl.

Det ble sendt ut en fem spors CD-R-promo for plata.
## Andre utgivelser
Sangen *Rocks (Over My Head)* ble i 1994 innspilt til albumet Don't Fake It Too Long, med Pat Diamond på vokal. Den hadde da navnet *Going Over My Head* og en annen tekst en denne versjonen.

## Sporliste
#«One For The Road» 05:04
#«Loaded» 02:52 	
#«Billion Dollar Business Baby» 03:05 	
#«Monster In My Cadillac» 03:42	
#«Take A Long Line» 03:12 *	
#«Panic In Pussyland» 05:49 	
#«Barbie Wire» 03:56 	
#«I Ain't The One» 02:16 *
#«Four Roses» 04:25 	
#«Rocks (Over My Head)» 02:52
#«Queenie Free/In For The Kill» 04:05 **	
#«Speedway To Heaven» 04:23
*Alle spor skrevet av Backstreet Girls, unntatt * av John Brewster, Rick Brewster og Doc Neeson fra The Angels from Angel City og ** av Tony Bourge og Burke Shelley fra Budgie.

## Personell
### Backstreet Girls
* Burn M. Müller – Vocals//Rayguns//SFXX//Harmonikamikazee........!
* Petter Baarli – SSG Peacebreaker//12 String Vendetta Noir//Vocals//Experteaze!
* P. Kristensen - Thunderbirds//Bassquskes//Vocals//Erectonic Basstard DTK........!
* Bee Tee Baarli – Drums'n Rhythm Stashisj//Redrums'n Tights........!
### Øvrige
*David Mareli - Flamingogitar på *Speeday to Heaven*
*Michael Abrahamsen - bakgrunnvokal på *One for the Road, Loaded, Take a Long Line* og *Rocks (Over My Head)*
*Rune "Råkk" Johnsen - bakgrunnvokal på *One for the Road, Loaded, Take a Long Line* og *Rocks (Over My Head)*
*Børge Finstad - produsent, tekniker
*Morten Andersen - fotograf
*Linda Edvardsen - fotograf
*Asgeir Mickelson - coverdesign 

## Eksterne lenker
*
Tobias Mikkelsen

**Tobias Pilegaard Mikkelsen** (født 1986) er en dansk tidligere fotballspiller.

Han har tidligere spilt for Greuther Fürth, FC Nordsjælland, Lyngby, Brøndby og Rosenborg. Mikkelsen var også en del av Danmarks tropp til EM i fotball 2012.

## Klubbkarriere
Mikkelsen begynte sin fotballkarriere med ungdomsfotball hos Helsingør IF før han i 2004 dro videre til Lyngby Boldklub, som da spilte i dansk 2. divisjon. Han bidro til å spille klubben opp til 1. divisjon året etter, og i 2007 hjalp han klubben med opprykk til Superligaen.

### Brøndby IF
Etter opprykket meldte Mikkelsen sommeren 2007 overgang til serierivalen Brøndby IF, hvor han fikk sin debut mot FC Nordsjælland den 21. juli 2007 (2–2) og noterte seg for ett mål og én målgivende pasning. Mikkelsen mistet med tiden sin faste posisjon som høyreving som følge av utskiftninger av trenere og påfølgende spillestiler. Han fikk totalt 35 seriekamper og to mål på sine to sesonger for klubben.

### FC Nordsjælland
Den 18. august 2009 meldte Mikkelsen overgang til FC Nordsjælland, hvor han skrev under på en kontrakt med varighet på tre og et halvt år.

### SpVgg Greuther Fürth
Den 26. juli 2012 meldte Mikkelsen overgang til den tyske klubben SpVgg Greuther Fürth, hvor han skrev under på en treårskontrakt.

## Landslagskarriere
Mikkelsen fikk sin landslagsdebut for  i en vennskapskamp mot  den 15. november 2011 (2–1), hvor han kom inn som innbytter for Daniel Wass i andre omgang. Han var også én av syv spillere fra FC Nordsjælland som ble tatt ut til serielandslaget som skulle representere Danmark i King's Cup 2012. Mikkelsen ble siden tatt ut i den danske troppen til EM i fotball 2012 i Polen og Ukraina av landslagstrener Morten Olsen.

## Referanser


## Eksterne lenker
*
ʿAbd al-Bāsiṭ Sīdā

**ʿAbd al-Bāsiṭ Sīdā** (arabisk: ; født 1956 i Amouda i Syria), også skrevet *Abdulbaset Sieda*, er en syrisk kurdisk akademiker og politisk dissident. Han studerte ved Universitetet i Damaskus, og bosatte seg i 1994 i Sverige. Under opprøret i Syria i 2011–2012 ble han medlem av Det syriske nasjonalråd for Den kurdiske nasjonalblokk. 9. juni 2012 ble han rådets formann, og erstattet da Burhan Ġalyun. 9. november ble han selv erstattet av Ǧūrǧ Ṣabrah.

## Kilder
* Profil på Nasjonalrådets sider
* Al-Jazirah: Syria opposition leader seeks to revamp SNC
Black Boogie Death Rock’n’Roll

***Black Boogie Death Rock'n'Roll*** er et studioalbum fra det norske boogierock-bandet Backstreet Girls. Første del av plata er nye studioinnspillinger fra sommeren 2002. Andre del av plata er liveinnspillinger fra turne med Rose Tattoo sommeren 2001.

Plata ble utgitt på CD av FaceFront i 2002, og LP av Kick Me Records i 2009. LP-en kom i 2 forskjellige farger: svart og grønn vinyl. Den ble utgitt i 500 eksemplar, 250 svarte og 250 farget vinyl.

## Sporliste
### Studio Side
#«Sioux»  01:35	
#«Hard Attack» 03:10	
#«Whore Rotten Pussy»
#«Teenage Rumble» 02:12		
#«Penetration Situation» 03:25	
#«I Told Ya» 03:20
*Tracks 1-4 and 6 written by P. Baarli, track 5 written by P. Baarli/B. Müller.

### Live Side
#«Barbie Wire» 03:30	
#«Loaded» 02:54	
#«Downtown Station» 05:18	
#«Backstreet Boogie» 04:42
#«Gime Just A Second» 05:21	
#«Left Hand» 08:51
*Track 6 written by P. Baarli, Tracks 2,3 and 5 written by P. Baarli/B. Müller. Track 1 written by written by P. Baarli/B.T. Baarli/B. Müller/P. Kristensen, track 4 written by written by P. Baarli/B. Müller/A. Aarnes.

## Personell
### Backstreet Girls
* B. Müller – vokal, miksing, produsent
* P. Baarli – Gitar, bakgrunnsvokal, miksing, produsent
* B.T. Baarli – trommer, miksing, produsent
* Morten Lunde – Bass, bakgrunnsvokal, miksing, produsent
### Øvrige
* Johnny Skalleberg - tekniker, miksing, produsent
* Morten Lund - mastering
* Morten Andersen - fotograf
Kathy Reichs

**Kathleen Joan Toelle «Kathy» Reichs** (født 1950) er en amerikansk krimforfatter, rettsmedisinsk antropolog og akademiker. Hun er professor i antropologi ved University of North Carolina i Charlotte, men er for tiden på ubestemt permisjon. Hun deler sin arbeidstid mellom Laboratoire des Sciences Judiciaires et de Medecine Légale for provinsen Quebec og hennes professorat ved UNC Charlotte. Hun er en av de 88 rettsmedisinske antropologer sertifisert av American Board of Forensic Anthropology og er i styret i American Academy of Forensic Sciences. Hennes tidsplan innebærer også en rekke foredrag rundt om i verden. Reichs har vært produsent for TV-serien Bones. 
Hovedpersonen Temperance Brennan er løselig basert på forfatterens eget liv, med unntak av Brennans alkoholisme. Reichs har også skrevet 4 ungdomsromaner der Brennans grandniese Tory er hovedperson.

## Bibliografi
### Bøker om Temperance Brennan
* Déjà dead *(I fryktens grep)* (1997)
* Death du jour  *(Ondskapen har ingen adresse)* (1999)
* Deadly décisions *(Dødelig beslutning)* (2000)
* Fatal voyage  *(I de dødes tjeneste)* (2001)
* Grave secrets *(Beskjed fra de døde)* (2002)
* Bare bones (2003)
* Monday mourning (2004)
* Cross bones  *(De døde kaller)* (2005)
* Break no bones (2006)
* Bones to ashes (2007)
* Devil bones (2008)
* 206 bones (2009)
* Spider bones / Mortal remains (2010)
* Virals (2010)  *ungdomsroman*
* Flash and bones (2011)
* Seizure (2011) *ungdomsroman*
* Bones are forever (2012)
* Code (2013) *ungdomsroman*
* Shift (2013) *ungdomsroman*

### Noveller
* I'd kill for that (2005)
* No rest for the dead (2011)

### Fagbøker
* Forensic Osteology: Advances in the Identification of Human Remains (1986)
* Hominid Origins: Inquiries Past and Present (1983)

## Referanser


## Eksterne lenker
* 
* 
* 
*
Brandenburgs landdag

**Brandenburgs landdag** (tysk: Landtag Brandenburg, nedersorbisk: Krajny sejm Bramborska) er delstatsparlamentet i den tyske delstaten Brandenburg, med sete i Potsdam. Landdagens medlemmer velges hvert femte år. Parlamentet består av minst 88 medlemmer, tallet kan økes som følge av eventuelle overskuddsmandater.

Delstatsparlamentet holder til i Potsdam byslott. Inntil 2013 holdt landdagen sine møter i den tidligere Reichskriegsschule på Brauhausberg. 

Landdagen har krav om like mange kvinner som menn på partienes valglister, med virkning fra 2020. 

## Historie
Det første delstatsparlamentet i Brandenburg ble valgt 1946 i den sovjetiske okkupasjonssonen, men besto kun til 1952. President var Friedrich Ebert junior. 

I sin nåværende form har parlamentet eksistert kun etter 1990. Etter det første valg til landdagen i oktober 1990 har SPD vært det største partiet. SPD har hele tiden siden vært i regjering og hatt ministerpresidenten. 

Fra 2002 til 2009 var Matthias Platzeck ministerpresident i en storkoalisjon. Fra 6. november 2009 til 28. august 2013 var han ministerpresident i en koalisjon med Die Linke. Dietmar Woidke ‎ble 28. august 2013 valgt til ny ministerpresident og fortsatte som leder for en regjering utgått av en koalisjon mellom SPD og Die Linke.

### Paritetslov
Landdagen vedtok 31. januar 2019 en lov med krav om at partienes valglister skulle inneholde halvparten menn og kvinner, og i vekslende rekkefølge på listene. Loven ble vedtatt med virkning fra 2020. CDU og AfD hevdet at loven var i strid med delstatens forfatning. Unntak skulle gjelde for partier som etter sitt formål går mot likestilling mellom kjønnene.

## Sorberne
I Brandenburg bor ca 20 000 sorbere som også kaller seg vendere. Disse utgjør en nasjonal og språklig minoriet som er gitt et særlig vern i Brandenburgs konstitusjon. Det skal for hver valgperiode som er fem år, velges et utvalg for sorbiske spørsmål. Medlemmene av utvalget blir foreslått av sorbiske organisasjoner og valgt av landdagen. Utvalget har rådgivningsrett til landdagen. Utvalget ble opprettet i 1994, da det etter valget i 1990 viste seg at sorberne selv om sperregrensen var opphevet, hadde små muligheter for å bli innvalgt til landdagen.

## Landdagspresidenter

## Referanser


## Eksterne lenker
*
Rosenholm Campus

**Rosenholm Campus** er et kontorkompleks i Nordre Follo, oppført 1986 som hovedkontor for IBM og tegnet av Geir Grung. Bygget er på 43.000 m2. Ved oppføringen ble det regnet som et sin tids mest moderne og særpregede bygg i Norge. Bygget består av 10 trekantede moduler forbundet av to innvendige gateløp dekket av et stort glasstak. I kjelleren er det et datasenter på 2000 m2. Fra 2007 er anlegget eid av Aspelin Ramm, som i perioden 2008-2012 har rehabilitert og fornyet bebyggelsen. Arkitekt for rehabiliteringen Schmidt Hammer Lassen architects.

Det er (per 2024) 163 bedrifter som leier arealer i bygget, blant leietagerne:

* Handelsbanken
* IBM
* Samlerhuset
* Lenovo
* Byggmakker
* AT&T
* Mekonomen

## Referanser


## Eksterne lenker
*
Theo Findahl

**Theo Findahl** (**Theodor Leonard Findahl**) (født 24. februar 1891 i Tvedestrand, død 19. mai 1976) var en norsk journalist og forfatter av reiseskildringer.

Findahl har blant annet utgitt *Undergang, Berlin 1939-45* på Aschehoug & Co i 1945. Boken skildrer forfatterens opplevelser som norsk journalist i Berlin i disse årene. Han var *[[Aftenposten]]s* korrespondent i Berlin fra 1939 til slutten av andre verdenskrig. I april 1940 gikk rykter i Berlin om at Skandinavia var Hitlers neste mål. Findahl sendte en reportasje til Oslo og redaktøren var redd for å skape panikk og plasserte den over to spalter på side seks i morgenutgaven 6. april. En ny melding 8. april skrev han «spørsmålet om krigsutbrudd i Norden er nu brennende som aldri før». Findahl var onkel til Sverre Bergh som var britisk agent i Tyskland. Findahl hadde også kontakt med Paul Rosbaud, en av de viktigste allierte spionene i Tyskland og samarbeidet med sin venn Arvid Brodersen.

Han var født i Tvedestrand, foreldrene var kontorsjef Mathias Pedersen (1855–1915) og Mathilde Christiane Nielsen (1861–1949).  Etter skolegang i Tvedesetrand, Stockholm og Tønsberg ble det examen artium i 1909, hvorpå han arbeidet ved Storms skole i Stavanger fra 1911 til 1912.  I 1915 befant han seg i en stilling ved den kommunale høiere almenskolen i Fredrikstad.  Han tok en språkhistorisk embetseksamen i 1917, mens han satt i en stilling ved Hartmanns pensjonsskole (fra 1916 til 1919).  Fra 1920 til 1930 var han i ledelsen ved 5. divisjons infanteri-underoffisers-skole i Trondheim.  Fra 1930 var han lektor ved latinskolen i Drammen. Findahl var ugift.

## Utgivelser
* 
* 
* 
* 
* 
* 
* 
* 
* 
* 
* 
* 

## Referanser


## Eksterne lenker
* 
* Theo Findahl fra Norsk biografisk leksikon
*
Hovdely

**Hovdely** (Hans Mustadsgate 11) er første prestebolig i Gjøvik, oppført i 1910, og en typisk embetsmannsbolig fra perioden. Bygget har vernestatus 2, bygninger med høy verneverdi. Bygget ble oppført av stadsingeniør Peter Rosendahl, før den ble solgt til pastor Peter Lorenz de Ferry Nitter i 1915. Nitter ble ansatt som hjelpeprest hos prost Peter Blom, med Gjøvik som arbeidsfelt og dermed ble han byens første prest. I 1936 kjøpte lærer Ludvig Tøsse boligen.

## Referanser
Documenta 2

**documenta II** eller **II. documenta ’59. 'Kunst nach 1945, Malerei – Skulptur – Druckgrafik**' (norsk: Kunst etter 1945, maleri – skulptur – grafiske trykk) var den andre i rekken av documenta-utstillingene i den tyske byen Kassel. Utstillingens leder var Arnold Bode. 

Norsk deltaker var Anna-Eva Bergman.
## De 338 deltakerne

## Referanser
Kunståret 1959

**Kunståret 1959** er en oversikt over hendelser, fødte og avdøde kunstnerpersonligheter i 1959.

## Hendelser

## Verk

* Salvador Dalí: *Christopher Columbus oppdaget av Amerika*

## Utstillinger

* Documenta 2 i Kassel – Anna-Eva Bergman er norsk representant.

## Priser

## Fødsler
*13. februar - Peter Apelgren, svensk komiker og kunstner.
*7. juni - Anker Eli Petersen, kunstner fra Færøyene. 
*7. august - Ebba von Wachenfeldt, svensk glasskunstner, glasblåser og formgiver.  
*5. oktober - Maya Lin, amerikansk arkitekt, landskapsarkitekt og skulptør.
*24. desember - Maria Branzell, svensk formgiver og kunstner.
* - Ariana Ramhage, polsk-svensk kunstner og arkitekt.
* - Maja Spasova, svensk kunstner virksom i Tyskland.
* - Ola Åstrand, svensk kunstner.
* - Charlotte Ramel, svensk illustratør.
* - Kristina Digman, svensk illustratør.

## Dødsfall

|-
|Mars
|8. || Olle Hjortzberg ||  || kunstner ||align=center|86 ||align=center|1872 || 

|Juli
|6. || George Grosz ||  || kunstner og poet ||align=center|65 ||align=center|1893 || 
|-
|August
|20. || Alfred Kubin ||  || grafiker, illustratør og forfatter ||align=center|82 ||align=center|1877 || 
|}
## Bildegalleri

Olaf_Hjortzberg_SPA2.jpg|Olle Hjortzberg(1872–1959)
Nicola_Perscheid_-_Alfred_Kubin_1904b.jpg| Alfred Kubin(1877–1959)
George_Grosz_1930_(cropped).jpg|George Grosz(1893–1959)

## Referanser


## Eksterne lenker
*